Bogo bee Bogi

alt=Bogo|thumb|Dagaaba Bogo bee Bogi
**Bogo** meŋ naŋ e **Bogi** e la Dagaaba sããkompare bommeɛraa kaŋa ba na maŋ de tɛnɛ na maŋ taa varoŋ ane pirime la ka ba maŋ nage a de mɛ neŋ a bogo. Gbɛɛ gyamaa baa tɛnɛ la ka ba maŋ de mɛ neŋ a bogo. 

## Bogo Pare Piiluu
alt=Meŋɛ toma|thumb|Lɛ ba na maŋ piili Bogo pare
Gbɛɛ yaga zaa ba maŋ piili la Bogo pare, ba maŋ biŋ la kubo teŋɛŋ ka a ta anaare bee ayoɔbo bee lɛ zaa noɔre fo naŋ boɔrɔ ka a seŋ. A kubo ama maŋ biŋ peɛrɛɛ la lamboe anaare, kyɛ ka ba paaŋ de daɛ peɛre bee dɔgle a kubo zuŋ kyɛ pãã bu tɛnɛ foɔ a saazuŋ. Ka ba naŋ wa foɔ a tɛnɛ, ba pãã maŋ bare o la beree mine ka ŋmenaa ŋmɛ o ka o ko kyɛ ka ba baŋ piili a bogo meɛbo.

## Bogo Meɛbo
alt=Meŋɛ toma|thumb|Ŋaa la ka Dagaaba maŋ are kyɛ mɛ a Bogo
Ka ba na naŋ piili a bogo meɛbo a o pare zuŋ, ba maŋ daŋ neɛ la moore mine ziiri mine na maŋ boɔle a ka pirime ka a waa baaloŋ baaloŋ lɛ. Ka pirime wa neɛ a waa baaloŋ, ba pãã maŋ nyɛ la baa tɛnɛ naŋ taa varoŋ a de meele neŋ a pirime a nage a ka meele taa soŋ. Ba pãã maŋ de la a meɛrɛ neŋ bogo viire leɛrɛ neŋ ka o waa vulo vulo. Gbɛɛ mine, gbɛre boyi yoŋ la seŋ ka fo mɛ a bogo bebiri zaa bonso ka fõõ mɛ o beguo, a seŋ ka fo bare o ka ŋmenaa ŋmɛ o ka vare bee ko fēē kyɛ ka la baŋ mɛ o bebiri yeni yoŋ. Ŋaa la ka ba maŋ e lɛɛŋ ka o vilikoli a do saa ka ba pãã goɔ a zeŋɛ.

## Bogo Zegɛ Goɔbo
alt=Meŋɛ toma|thumb|Ŋaa la a Dagaaba maŋ goɔ bee kulibe a Bogo zege
Ka ba naŋ wa piili a bogo pare a wa mɛ o do te ta zie kaŋa naŋ mantaaneŋ a die daŋkyine miri baara soba, ba pãã maŋ goɔ la a bogo ka Dagaaba maŋ boɔle ka bogo zegɛ goɔbo. Ka ba naŋ na goɔ a bogo zegɛ, ba maŋ nage la a tɛnɛ neŋ a pirime a mɛ neŋ kyɛ maŋ vɛŋ ka o goɔrɔ bee vɔgelɔ bee kulibo kpeɛrɛ a bogo poɔŋ. Lɛ la ka ba maŋ e lɛɛŋ ka o zaa te kulibi kyɛ pãã kyɛrɛ a noɔre kpuluu.

## Bogo Noɔre Kpuluu
alt=This is how  Dagaaba furnish their Silo building|thumb|Ŋaa la a Dagaaba maŋ kpulli a Bogo noɔre ka o waa
Bonzaa naŋ taa piiluu maŋ taa la baaroŋ. Dagaaba yaga zie maŋ kpuli la bogo noɔre ka ba naŋ wa kɔɔ bee goɔ a bogo zegɛ ka o ta lɛnɛɛ ba naŋ boɔrɔ o. Ba maŋ mɛ la a noɔre ka o waa vilovilokolo  lɛ senne lɛ neɛ naŋ na baŋ tu kpɛ a bogiŋ. Gbɛɛ yaga ba maŋ de la pɛlee kaŋa ba naŋ na maŋ de ire neŋ a kyi a bogoŋ a manne neŋ a bogo noɔre kyɛ baŋ mɛ o.

## Bogo Mɛ Baaro Maaloo
thumb|ŋaa la Dagaaba maŋ tu tuuruŋ a yuo a ba bogi paala ba naŋ mɛ kyɛ baŋ de a ba bondiiri su eŋ a o poɔ
Ka Da Dagaaba mɛ yiri baare ba maŋ tue sobie mine kyɛ yuo a dɛndori. Lɛ neŋ o zu meŋ la ka ba naŋ mɛ a Bogo baare ba meŋ maŋ tue sobie mine a meŋ yuo o kyɛ baŋ de a ba boŋkoɔre eŋ a o poɔŋ. Dagaaba ziiri mine maŋ de la kpããõ a maale bogere a bogi noɔre eŋɛ ka a saakommine iri soŋ ba ka a bogo are soŋ a gu a ba bondiiri ba na naŋ de eŋ a o poɔ. Ka ziiri mine meŋ maŋ de gyili do pare a bogo noɔreŋ kyɛ ŋmɛ gyilbie mine ka a meŋ waa a tuuruŋ kyɛ ka ba baŋ de a bondiiri su eŋ a bogiŋ.

## Kapil bee Bogi-Pili
thumb|Bommaala kaŋa Dagaaba naŋ maale a maŋ de pɔge neŋ a bogo
Kapil bee Bogi pili e la pageraa kaŋa Dagaaba na maŋ maale a maŋ de vɔgele pɔge a bogo noɔre. Ba maŋ baŋ de la kyansere ane daɛ maale neŋ ka wagere mine ka ba maŋ de moore a wuo maale neŋ a pɔgeraa ŋa a maŋ de vɔgele pɔge a bogo noɔre ka boma ta tuuro kpeɛrɛ a bogo noɔreŋ a bogo poɔŋ.

## Nansaale Bogo Enfuomo

 
File:AU-NSW-Bourke-Percy Hobson mural-2021.jpg|Percy Hobson Park water tower, Bourke, New South Wales, Australia (2021).
File:Thallon silo art - The Watering Hole, 2021, 03.jpg|Thallon, Queensland, Australia (2021).
File:Yelarbon silos IMG 20190607 114008.jpg|Yelarbon, Queensland, Australia (2019). 
File:Coonalpyn Silo Art 004.jpg|Coonalpyn, South Australia, Australia (2018). 
File:MG 2268 Silo art-crop-1920px.jpg|Brim, Victoria, Australia (2015). 
File:Rosebery Silo Art 001.JPG|Rosebery, Victoria, Australia (2018). 
File:Tungamah Silo Art2.jpg|Tungamah, Victoria, Australia (2019). 
File:Kantola biscuit factory silos with artwork.jpg|Kantola Biscuit Factory, Hämeenlinna, Finland (2019). 


## Sommo Yizie